MS Deutschland
D'MS Deutschland, déi den 11. Mee 1998 zu Kiel vum deemolege Bundespresident Richard von Weizsäcker gedeeft gouf, ass d'Flaggschëff vun der däitscher Reederei Peter Deilmann Reederei GmbH & Co. KG.

D'Schëff gouf och duerch d'ZDF Televisiouns-Serie Das Traumschiff bekannt.

D'Schëff 
Déi héich klasséiert an exklusiv „MS Deutschland“ ass 175 Meter laang, 23 Meter breet an huet op sengen zéng Schëffsdecker Plaz fir 294 Kabinnen, e Salzwaasserpool um Deck, e Pool am Schëff, dräi Restaurantën, e Kino, eng Bibliothéik a souguer e Golf.

Am Berlitz Guide fir Croisièren, verfaasst vum Douglas Ward, gëtt d'Schëff elo net méi, wéinst Differenze mam Reeder, mat Punkte bewäert, wat de Vergläich mat anere Croisièreschëffer schwéier mécht.

D'„MS Deutschland“ mécht hir Croisièren duerch d'ganz Welt. Traditionell ginn an de Summerméint d'Norwegesch Fjorden an d'Ostséi besicht. Am Fréijoer an am Hierscht ass d'Schëff gewéinlech am Mëttelmier an am Gebitt vun de Kanareschen Inselen. Am Wanter stinn exotesch Ziler, wéi Südafrika, Asien an d'Karibik um Programm.

Aner Schëffer vun der Reederei 
 MS Berlin, (Croisièren)
Mozart, (Flosscroisièren)
Donauprinzessin, (Flosscroisièren)
Casanova, (Flosscroisièren)
Heidelberg, (Flosscroisièren)
Dresden, (Flosscroisièren)
Katharina von Bora, (Flosscroisièren)
Frederic Chopin (Flosscroisièren)
Cezanne (Flosscroisièren)
Princesse de Provence, (Flosscroisièren)

Literatur 
 Ward, Douglas: Berlitz Complete Guide to Cruising & Cruise Ships 2006, ISBN 981-246-739-4
 Herbst, Christoph Maria: Ein Traum von einem Schiff, Eine Art Roman, Scherz Verlag, Frankfurt am Main, Dezember 2010, ISBN 3651000060

Kuckt och 
Lëscht vun RMS-Schëffer
 Schëff
 Lëscht vu Croisièreschëffer
 Lëscht vu Reedereie mat Croisièreschëffer

Um Spaweck 

 Säit vun der MS Deutschland
 Säit vun der Reederei Peter Deilmann Kreuzfahrten
 Bewäertung vu Croisièresschëffer
 Postkaarte vu Croisièresschëffer 

Croisièresschëffer